**Plán kontrolnej činnosti na obdobie od 01. 01. 2021 do 30. 06. 2021**

Podľa § 18f ods. 1 písm. b) zákona č.369/1990 Zb. o obecnom zriadení predkladám plán kontrolnej činnosti na obdobie od 01. 01. 2021 do 30. 06. 2021. Kontrolnú činnosť budem vykonávať v zmysle:

1. zákona č. 357/2015 Z. z. o finančnej kontrole a audite a o zmene a doplnení niektorých zákonov (ďalej len ako „zákon o finančnej kontrole a audite“);
2. zákona č. 369/1990 Zb. o obecnom zriadení;
3. zákona č. 138/1991 Zb. o majetku obcí;
4. zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov;
5. zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len ako „zákon o verejnom obstarávaní“);
6. zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (ďalej len ako „zákon o slobode informácií“);
7. Všeobecne záväzných nariadení obce;
8. interných predpisov obce.

**1. Kontrola vykonávaná v súlade so zákonom o finančnej kontrole a audite**

Kontrola:

1. správnosti vystavenia a zaúčtovania:

- príjmových a výdavkových pokladničných dokladov;

- likvidačných listov dodávateľských faktúr;

- odberateľských faktúr vystavených na základe nájomných zmlúv;

- interných dokladov.

1. správnosti zaradenia príjmov a výdavkov do položiek rozpočtu podľa ekonomickej klasifikácie:

- z účtovných dokladov vystavených na základe bankových výpisov;

- z účtovných dokladov vystavených na základe pokladničných dokladov;

- z účtovných dokladov vystavených na základe odberateľských faktúr.

**2. Ostatné kontroly**

Kontrola:

1. zverejňovania povinných informácií v zmysle zákona o slobode informácií a zákona o verejnom obstarávaní;
2. správnosti využitia poskytnutých účelovo viazaných finančných prostriedkov zo štátneho rozpočtu;
3. správnosti využitia poskytnutých účelovo viazaných finančných prostriedkov Európskej únie v súlade s dotknutou legislatívou a nariadeniami Európskej únie;
4. dodržania postupu pri prevodoch majetku obce;
5. vývoja dlhu obce;
6. výberu dane z nehnuteľností a poplatku;
7. dodržania postupu pri žiadostiach o poskytnutie informácií;
8. evidencie a vybavovania sťažností a petícií;
9. návrhov zmlúv predkladaných obecnému zastupiteľstvu;
10. plnenia uznesení obecného zastupiteľstva;
11. plnenia úloh stanovených v zápisniciach z obecného zastupiteľstva;
12. vykonaná na základe oprávnených požiadaviek poslancov obecného zastupiteľstva.

**3. Iná činnosť**

1. Predkladanie záznamov a správ o výsledkoch kontrol obecnému zastupiteľstvu na jeho najbližšie zasadnutie;
2. Vypracovanie odborných a iných stanovísk k vybraným materiálom predkladaných do obecného zastupiteľstva;
3. v relevantných prípadoch príprava odporúčaní ku návrhom všeobecne záväzných nariadení a iných interných predpisov obce;
4. príprava inertných predpisov obce.

V Hviezdoslavove, 23.11.2020

JUDr. Mário Vanc, LL.M.

hlavný kontrolór obce